कलेक्टर ने व्हीव्हीपेट मशीन से वोट देने के बारे में जानकारी दी। उन्होंने बताया कि इससे वोट देने पर मतदाता यह जान सकेंगे कि उन्होंने किस प्रत्याशी को वोट दिया है। ईव्हीएम से वोट देना पूरी तरह से सुरक्षित है, इसमें किसी भी प्रकार की छेड़छाड़ नहीं की जा सकती। श्री वर्मा ने अधिक से अधिक मतदान करने के बारे में जागरूकता बढ़ाने पर जोर दिया। उन्होंने कहा कि इसके लिए रैली, नुक्कड़ नाटक आदि का आयोजन किया जावे।